Գիվատ Ռամ

250px|thumbnail|right|Գիվատ Ռամ
thumb|Իսրայելի Արտաքին գործերի նախարարությունը, հետևի պլանում՝ Իսրայելի բանկ
**Գիվատ Ռամ** (), շրջան կենտրոնական Երուսաղեմում։ Գիվատ Ռամում են գտնվում Իսրայելի կարևորագույն ազգային հաստատություններից շատերը, այդ թվում` Քնեսեթը, Իսրայելի թանգարանը (ինչպես նաև մասնավոր Աստվածաշնչյան երկրների թանգարանը), Գերագույն դատարանը, Իսրայելի բանկը, Եբրայերենի ակադեմիան, Իսրայելի ազգային գրադարանը, Երուսաղեմի հրեական համալսարանի կամպուսներից մեկը և կառավարական բազմաթիվ գրասենյակներ։

## Ստուգաբանություն
*Ռամ*ը Ռիկուզ Մեֆակդիմ-ի () եբրայերեն հապավումն է, գրական՝ *սպաների ժողով*, հետևաբար Գիվատ Ռամ նշանակում է *Սպաների ժողովի բլուր*։

## Պատմություն
thumb|Երուսաղեմի հրեական համալսարանի Էդմոնդ Ջ. Սաֆրա կամպուս
thumb|Երուսաղեմն ըստ Պաղեստինյան հետազոտության, 1945-1946 
Մինչև 1948 թվականը Պաղեստինյան հետազոտության թիմի նկարած քարտեզներում այս տարածքը նշվում էր որպես Կարամ էս Սիլա։
Անունը ցույց է տալիս, որ դա եղել է Կարամ (խաղողի դաշտ), որը պատկանել է Սալայի (שלה ի սկզբանե կարող էր լինել סלע or سلع) ընտանիքին կամ խաղողի դաշտը քարհանքի մոտ։

Նախքան 1948 թվականին Իսրայելի Անկախության պատերազմը, հյուսիսում տարածքը արաբներին հայտնի էր որպես Շեյխ Բադր։ 1949 թվականի դեկտեմբերին Իսրայելի կառավարությունը Դավիդ բեն Գուրիոնի գլխավորությամբ որոշում է ընդունել Երուսաղեմում կառավարական շրջան կառուցելու մասին։ Ընտրվել է քաղաքի արևմուտքում գտնվող Գիվատ Ռամ բլուրը, որը Գադնա երիտասարդական գումարտակների հավաքատեղին էր։ Երեք գագաթից կազմված տեղայնքում ստեղծվելու էր շենքերի երեք խումբ՝ կառավարական շրջան, համալսարանական կամպուս և թանգարան։

Քնեսեթը, Իսրայելի կառավարական գրասենյակները և Իսրայելի գերագույն դատարանը գտնվում են Գիվատ Ռամում, ինչպես նաև մշակութային հաստատություններ, ինչպիսիք են Իսրայելի թանգարանը, Աստվածաշնչյան երկրների թանգարանը, Բլումֆիլդի գիտական թանգարանը, Իսրայելի ազգային գրադարանը և Միջազգային գիտաժողովների կենտրոնը։

thumb|Binyanei HaUma (Միջազգային գիտաժողովների կենտրոն) և հյուրանոց Գիվատ Ռամում
Շրջանի հյուսիսային հատվածում՝ գիտաժողովների կենտրոնի և համալսարանի միջև ընկած տարածքում, որտեղ կառավարական գերատեսչություններն են, պաշտոնապես հայտնի է որպես Կիրյատ Հա-Լեոմ։ Այս շրջանում իրականացվում է բնակարանային նոր ծրագիր։ Այստեղ է գտնվում նաև Wohl վարդերի պարտեզը։

## Բարձր տեխնոլոգիական գյուղ
Գիվատ Ռամ բարձր տեխնոլոգիական գյուղը ստեղծվել է Երուսաղեմի զարգացման գերատեսչության և Երուսաղեմի հրեական համալսարանի հետ համատեղ։ Այն Իսրայելում առաջին բարձր տեխնոլոգիական պարկերից մեկն է, որը կառուցվել է ակադեմիական հետազոտությունների կենտրոնների հարևանությամբ։ Այն հիմք է ապահովում տեխնոլոգիական նորաստեղծ ընկերությունների համար։

## Հնագիտական գտածոներ
Առաջին հնագիտական պեղումն իրականացվել է նախքան Բինյանեյ Հա-Ումայի (գիտաժողովների կենտրոն) կառուցումը, 1949 թվականի հուլիս-օգոստոս ամիսներին Մ. Ավի-Յոնահի կողմից, որը հայտնաբերել է Հերովդես I Մեծի ժամանակաշրջանի տարբեր չափերի ջրանցքներ, լողավազաններ, Տասներորդ հռոմեական լեգիոնի դրոշմով աղյուսներ ու հախճասալիկներ, վանքի մնացորդներ։

1968 թվականի մայիս-հունիս ամիսներին, նախքան Բինյանեյ Հա-Ումայից հարավ նոր հյուրանոցի (այն ժամանակ՝ Հիլթոն) կառուցումը, Ավի Յոնահը երկրորդ անգամ պեղումներ կատարեց։ Նա հայտնաբերեց օվալաձև բրուտագործական և ջրի խորը ամբար։ Տարածքը ծածկված էր սվաղի հաստ շերտով, որի վրա հայտնաբերվել են խոշոր հավանգներ և բազմաթիվ աղյուսներ, որոնց վրա կան Տասներորդ լեգիոնի դրոշմներ։

Բինյանեյ Հա-Ումայից արևելք նոր միջազգային գիտաժողովների կենտրոնի աշխատանքների ընթացքում Իսրայելի հնագիտական գերատեսչության անունից 1992 թվականի ապրիլ-սեպտեմբեր ամիսներին իրականացվել են պեղումներ, սակայն ավտոկայանատեղի մոտ 60%-ը արդեն փորել են բուլդոզերները։

1993 թվականի հուլիսին հյուսիսարևմտյան անկյունում անցկացված փոքրիկ պեղման ժամանակ հայտնաբերվել են Տասներորդ լեգիոնի թրծավառարանը և բյուզանդական ժամանակաշրջանի խճանկարային հատակ։

File:WikiAir_IL-13-06_020_-_Givat_Ram.JPG|thumb|500px|center|Գիվատ Ռամի տեսքը տիեզերքից, 2013 թվականի օգոստոս։ Պատկերն ունի բացատրություններ։ Տեղաշարժելով մկնիկը պատկերի վրա՝ կտեսնեք կառույցի անունը։
circle 1599 816 269  Երուսաղեմի հրեական համալսարանի ստադիոն
poly 1837 1584 1818 1808 2046 1900 2046 1686 1910 1575 Եբրայերենի ակադեմիա
poly 19 1113 539 1541 49 1832 10 1842 5 1113 Երուսաղեմի երաժշտության և պարի ակադեմիա
poly 2362 39 2887 258 2673 481 1988 233 Քնեսետ
rect 3713 622 3873 797 Սուրբ Խաչի տաճար
poly 3499 248 3003 165 2668 588 3849 1128 3883 467 Խաչի հովիտ
poly 505 1055 603 1205 899 1094 758 923 Իսրայելի ազգային գրադարան
poly 2163 0 2143 87 1949 194 1788 194 1580 185 1468 122 1317 34 1273 0 Wohl վարդերի պարտեզ
circle 2746 880 39 Գրքի տաճար
poly 2610 885 2795 1016 2717 1064 2595 1021 2537 967 2542 889 Երուսաղեմի Սուրբ տաճարի մոդելը
poly 2158 637 2168 758 2406 778 2406 666 Աստվածաշնչյան երկրների թանգարան
poly 1628 262 1633 374 1754 360 1944 292 1915 204 Իսրայելի ֆինանսների նախարարություն
poly 1492 151 1507 238 1230 311 1215 209 Իսրայելի ներքին գործերի նախարարություն
poly 1108 19 870 83 821 5 1074 0 Իսրայելի բանկ
poly 384 185 326 447 29 544 194 194 Երուսաղեմի հրեական համալսարանի միջնակարգ դպրոց
poly 413 272 394 413 622 374 642 253 Ամերիկա-հրեական միացյալ բաշխման կոմիտե
poly 1147 335 1094 433 1361 501 1429 374 Բլումֆիլդի գիտական թանգարան
poly 2085 1152 3703 2561 3208 2561 2556 1818 2479 1808 1978 1142 Երուսաղեմի բուսաբանական այգիներ
poly 258 1025 292 1098 462 1021 433 943 Ռակայի անվան ֆիզիկայի ինստիտուտ
poly 544 10 471 156 792 228 1745 394 2245 433 2537 510 2692 530 2867 530 3018 505 3149 471 3135 394 2338 0 Kiryat HaMemshala
poly 24 583 724 389 1895 729 2036 1108 3708 2566 539 2561 Երուսաղեմի հրեական համալսարան
poly 2814 651 3742 1152 3728 1380 3358 1502 2702 1191 2483 1006 2454 695 2644 646 2663 612 Իսրայելի թանգարան
desc bottom-left


## Ծանոթագրություններ

Կատեգորիա:Երուսաղեմի շրջաններ